Diari Oficial de la Generalitat Valenciana


Sumari del DOGV 4924, del 14-01-2005 (2005/165)

RESOLUCIÓ de 17 de desembre de 2004, de la Direcció General de Qualitat Ambiental, per la qual s'atorga a l'empresa Lafarge Asland, SA, l'autorització ambiental integrada per a la fàbrica de ciment i clínquer al terme municipal de Sagunt (València).
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4924

Data del DOGV
:   14-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/165


Data del document
:   17-12-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * edifici industrial
    * ciment
    * empresa privada

RESOLUCIÓ de 17 de desembre de 2004, de la Direcció General de Qualitat Ambiental, per la qual s'atorga a l'empresa Lafarge Asland, SA, l'autorització ambiental integrada per a la fàbrica de ciment i clínquer al terme municipal de Sagunt (València). [2005/A165]
  
Vistos els documents obrants en l'expedient 80/2003 IPPC, instruït a instància de l'empresa Lafarge Asland, SA, a fi d'obtenir l'autorització ambiental integrada per a la fàbrica de ciment i clínquer (activitats existents, instal·lacions noves i millores ambientals) al terme municipal de Sagunt (València), s'emet la present resolució de conformitat amb els següents,
  
Antecedents de fet
  
1. Amb data 25 de juliol del 2003, Enrique González Gómez, en representació de l'empresa Lafarge Asland, SA, amb CIF N65347358 i ubicada en el carrer Isaac Newton, s/n, del polígon industrial Sepes de Sagunt, presenta en la Conselleria de Territori i Habitatge, la sol·licitud d'autorització ambiental integrada per a la fàbrica de ciment de Lafarge Asland a Sagunt, que es detalla en l'annex I.
  
A la sol·licitud s'adjunta l'informe de compatibilitat urbanística emés per l'Ajuntament de Sagunt amb data 31 de març del 2003.
  
2. Amb data 2 de setembre del 2003, la Conselleria de Territori i Habitatge requereix nova documentació, que es presenta amb data 28 d'octubre del 2003.
  
3. L'expedient de referència s'ha sotmés a informació pública, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de Prevenció i Control Integrats de la Contaminació, publicant anunci en el Diari Oficial de la Generalitat Valenciana amb data 2 de desembre del 2003 (DOGV núm. 4.642).
  
Durant el mateix s'han presentat una al·legació per part de l'Ajuntament de Sagunt.
  
Quant al contingut de les al·legacions presentades, es considera que en relació amb les condicions de funcionament de l'activitat que puguen tenir conseqüències en el medi ambient, les mesures correctores indicades en la documentació aportada i les que es fixen en la present resolució, són suficients per a garantir una correcta protecció d'aquest.
  
4. Transcorregut el període d'informació pública i segons el que disposa l'article 18 de la Llei 16/2002, l'expedient es remet a l'Ajuntament de Sagunt, amb data 4 de febrer del 2004, a fi d'emetre un informe sobre els aspectes de la seua competència en el termini de 30 dies des de la seua recepció, i s'han prosseguit les actuacions.
  
Així mateix, s'han incorporat a l'expedient els informes emesos per l'Àrea de Residus, i els serveis de Qualitat de les Aigües i de Protecció de l'Ambient Atmosfèric.
  
5. Segons el que disposa l'article 19 de la Llei 16/2002, l'expedient va ser remés a la Confederació Hidrogràfica del Xúquer que va emetre un informe amb data 22 d'octubre del 2003 favorable en relació amb l'abocament zero d'aigües residuals, tant domèstiques com de procés, realitzat per l'empresa.
  
6. Amb data 31 d'agost del 2004 la Direcció General de Gestió del Medi Natural emet la declaració d'impacte ambiental, en la que estima acceptable, només a l'efecte ambiental el projecte d'obtenció de l'autorització ambiental integrada promogut per l'empresa Lafarge Asland, SA, ubicada al carrer Isaac Newton s/n, del polígon industrial Sepes, del terme municipal de Sagunt (València), en els termes que estableix el projecte d'autorització ambiental integrada i l'estudi d'impacte ambiental.
  
7. En l'expedient 80/2003 IPPC consta l'avaluació ambiental del projecte en el seu conjunt, tal com estableix l'article 20 de la Llei 16/2002, i que ha sigut incorporada a la proposta de resolució.
  
8. Amb data 3 de desembre del 2004 es realitza el tràmit d'audiència a l'interessat,
  
Als anteriors fets s'apliquen els següents,
  
Fonaments de dret
  
1. D'acord amb l'article 9 de la Llei 16/2002, d'1 de juliol, de Prevenció i Control Integrats de la Contaminació, les activitats que apareixen en l'annex 1 d'aquesta llei, estan subjectes a autorització ambiental integrada.
  
La instal·lació de referència està inclosa en l'epígraf 3.1 de l'annex 1 de la Llei 16/2002.
  
2. La tramitació de l'expedient s'ha realitzat segons el que preveu els articles 14 i següents de la Llei 16/2002, d'1 de juliol, de Prevenció i Control integrats de la contaminació, desenvolupada pel Decret 40/2004, de 5 de març, del Consell de la Generalitat Valenciana.
  
3. En la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.
  
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Territori i Habitatge, i la seua ordre de desenvolupament de 9 de setembre del 2003, correspon a la Direcció General de Qualitat Ambiental, exercir les competències en matèria de control integrat de la contaminació.
  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria Territori i Habitatge, resolc:
  
Primer
  
Concedir a LAFARGE ASLAND, SA, l'autorització ambiental integrada per a les instal·lacions destinades a la producció de ciment i clínquer (instal·lacions existents, instal·lacions noves i millores ambientals), que s'han de desenvolupar en la planta situada en Port de Sagunt (València), referent al projecte d'autorització ambiental integrada de la fàbrica de ciment de Lafarge Asland a Sagunt de data 11 de juliol del 2003 i subscrit per Santiago Cotán-Pinto Arroyo, quedant inscrita en el Registre General d'Instal·lacions IPPC de la Comunitat Valenciana amb el número 009-04/AAI/CV, condicionada al compliment dels requisits següents:
  
1. Valors límit d'emissió
  
1.1 Emissions atmosfèriques
  
1.1.1 Emissions difuses
  
A fi d'evitar les emissions difuses provinents de les operacions d'emmagatzemament, manipulació i transport de matèries primeres pulverulentes, es duran a terme les mesures següents:
  
- Tancament total o parcial de les instal·lacions d'emmagatzemament de materials pulverulents.
  
- Instal·lació de pantalles o altres mitjans de protecció contra el vent de les instal·lacions d'emmagatzemament, manipulació i transport de materials.
  
- Instal·lacions fixes o mòbils de condicionament de recollides de material mitjançant l'aplicació d'aigua o agents tensioactius.
  
- Tancament d'instal·lacions de transport i processament de materials.
  
- Aspiració i desempolsament d'instal·lacions d'emmagatzemament, transport, punts de transferència i de càrrega i descàrrega de materials pulverulents.
  
- Condicionament, pavimentació i neteja d'instal·lacions, de les vies de circulació i de les àrees d'estacionament de vehicles.
  
1.1.2 Emissions canalitzades
  
Emissions procedents del forn de la línia III, quan s'utilitzen combustibles alternatius:
  
(1) Valor de partícules mentre es coincineren menys de 3 tones/hora, vàlid fins el 1 de gener de 2008.
  
(2) Valor de NOx mentre es coincineren menys de 3 tones/hora, vàlid fins l'1 de gener de 2008.
  
(3) Durant els primers 12 mesos de funcionament.
  
(4) A partir del primer any de funcionament.
  
(5) Quan les emissions derivades de la coincineració siguen inferiors al 50% dels valors límit d'emissió.
  
Els resultats de mesurament de concentracions de contaminants estaran referits a las condicions següents, per als gasos de combustió procedents del forn de ciment: temperatura 273 ºK, pressió 101,3 kPa, 10% d'oxigen i gas sec.
  
Emissions procedents del forn de la línia II i en la línia III quan no s'utilitzen combustibles alternatiu:
  
CONTAMINANTS LÍMITS D'EMISSIÓ
  
Partícules 75 mg/Nm³ (1)
  
SO2 600 mg/Nm³
  
NOx 1.200 mg/Nm³/ 1.600 mg/Nm³ (2)
  
(1) S'admetrà una tolerància de 150 mg/Nm³ durant vuit hores consecutives. Les instal·lacions de depuració no podran funcionar incorrectament més de 200 hores/any.
  
(2) En la fabricació de ciment blanc i ciment tipus G.
  
Emissions de partícules en la resta de focus:
  
FOCUS LÍMITS D'EMISSIÓ
  
Refredadors de clínquer 75 mg/Nm³
  
Matxucadores, molins,
  
transportadores i ensacadores 50 mg/Nm³
  
1.1.3 Emissions sonores
  
La instal·lació s'haurà de protegir acústicament de manera que no se superen els nivells màxims sonors admissibles establerts en la Llei 7/2002, de 3 de desembre, de la Generalitat Valenciana, de protecció contra la contaminació acústica, segons la taula següent:
  
Diürn Nocturn
  
70 dB(A) 60 dB(A)
  
1.2 Abocaments
  
1.2.1 Aigües residuals industrials i sanitàries
  
La documentació aportada justifica i defineix la inexistència d'abocament d'aigües residuals, tant domèstiques com de procés a domini públic hidràulic (abocament zero).
  
A l'efecte de garantir la inexistència esmentada, el titular haurà de presentar un certificat d'acceptació i connexió de l'abocament d'aigües residuals domèstiques i de les procedents del llavatge de carretons al clavegueram municipal, emés per l'Ajuntament de Sagunt.
  
1.2.2 Aigües pluvials
  
L'evacuació de les aigües pluvials es realitza a través de la xarxa de pluvials municipal i de nou pous filtrants distribuïts en distintes zones de la fàbrica. Els pous filtrants disposen d'una decantació prèvia de fins.
  
2. Protecció del sòl i de les aigües subterrànies
  
No s'hi podrà realitzar cap abocament que puga afectar el sòl o a les aigües subterrànies.
  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny sense autorització prèvia.
  
3. Procediments i mètodes de gestió de residus
  
L'activitat està subjecta als requisits establits en la Llei 10/1998, de 21 d'abril, de Residus, en la Llei 10/2000, de 12 de desembre, de Residus de la Comunitat Valenciana, i en el Reial Decret 833/1988 de 20 de juliol, sobre el reglament per a l'execució de la Llei 20/1986, modificat pel Reial Decret 952/1997.
  
3.1 Gestió de residus
  
S'inscriu a l'empresa en el Registre General de Gestors Autoritzats de Residus de la Comunitat Valenciana amb el núm. de referència 521/G/RTP/CV i 183/V/RNP/CV per a les següents operacions de gestió dels residus que s'allisten:
  
A les matèries primeres de substitució se'ls exigirà per a l'admissió:
  
- estat físic sòlid (es podran limitar aquelles que oferisquen problemes de manipulació o dosificació de qualitat)
  
- un contingut en halògens totals (Cl) inferior al 1%
  
- un contingut en matèries lipòfiles inferior al 0,5%
  
- un contingut de metalls pesants volàtils (Cd, Hg, Tl) inferior a 100 ppm
  
- un contingut de la resta de metalls pesants inferior al 1%
  
Per a constituir el combustible de substitució queden exclosos els residus següents:
  
- Residus hospitalaris, infecciosos i citostàtics
  
- Residus radioactius
  
- Residus explosius
  
- Residus susceptibles de reaccionar i formar mescles o vapors tòxics
  
- Residus amb PCB.
  
Als combustibles líquids de substitució se'ls exigirà per a l'admissió:
  
- una homogeneïtat que no pertorbe les condicions de combustió
  
- un contingut en halògens totals (Cl) inferior al 2%
  
- un contingut de metalls pesants volàtils (Cd, Hg, Tl) inferior a 100 ppm
  
- un contingut de la resta de metalls pesants inferior a l'1%
  
absència de PCB (inferior a 50 ppm).
  
- Un contingut en fluor inferior a l'1%.
  
- Un contingut màxim en sofre del 6%.
  
La instal·lació funcionarà en les condicions següents:
  
- Els gasos d'incineració romandran a una temperatura mínima de 850ºC (1.100ºC si es coincineren residus perillosos que continguen més d'un 1% de substàncies organohalogenats, expressades en clor) durant almenys 2 segons.
  
- Els cremadors funcionaran de manera automàtica.
  
- El sistema funcionarà de manera que s'impedisca l'alimentació de residus al forn de forma automàtica en els casos següents:
  
- Durant la posada en marxa fins a aconseguir la temperatura de consigna.
  
- Quan no es mantinga la temperatura de consigna.
  
- Quan se sobrepassen els límits d'emissió.
  
Quant a l'admissió de combustibles alternatius en la fàbrica, s'emetrà un document d'acceptació previ a la recepció, per a la qual cosa haurà d'estar documentada la naturalesa d'aquests incloent la seua caracterització. En el cas que en el control d'entrada es detecte que algun dels components del combustible no és conforme a les especificacions, no se'n permetrà la descàrrega en la sitja d'emmagatzemament.
  
Cada recepció de combustibles alternatius s'acompanyarà d'una analítica on s'especifique com a mínim: densitat, poder calorífic superior (kcal/kg), poder calorífic inferior (kcal/kg), pH, punt d'inflamació (ºC) i halògens totals (Cl).
  
Pel que fa a l'alimentació del combustible alternatiu al forn, es programaran uns enclavatges que evitaran la posada en marxa o detindran de manera immediata la injecció quan les condicions de funcionament no siguen les exigides pel que fa a les condicions d'explotació definides.
  
La previsió de substitució dels combustibles convencionals per combustibles alternatius augmentarà progressivament, substituint-se 2.000 T/any en 2004, 16.000 T/any en 2005, 20.000 T/any en 2006, 24.000 T/any en 2007 i s'arribarà a un total de 40.000 T/any de combustibles alternatius el 2008.
  
Les previsions d'ocupació dels distints tipus de combustibles alternatius a partir de 2008 serà de 24.000 T/any de líquids d'alt poder calorífic (APC), 8.000 T/any de líquids de baix poder calorífic (BPC) i 8.000 T/any de sòlids d'alt poder calorífic (APC).
  
La taxa global de substitució energètica variarà segons el poder calorífic dels combustibles de substitució, però mai se superarà el 40% de la calor generada procedent de residus perillosos.
  
El procés de coincineració es realitzarà en continu, a tres torns de 8 hores per dia, i 330 dies a l'any, amb una mitjana ponderada anual de 8.000 hores/any.
  
3.2 Producció de residus
  
S'autoritza l'empresa Lafarge Asland, SA, per a la producció dels residus perillosos següents, sempre que la seua capacitat de generació anual siga de l'ordre de magnitud que a continuació es detalla i la producció de producte acabat en les instal·lacions del centre productiu detallat en l'annex I siga de l'ordre d'1.950.000 tones/any de ciment gris i 300.000 tones/any de ciment blanc.
  
L'esmentat centre productiu queda inscrit en el Registre General de Productors Autoritzats de Residus de la Comunitat Valenciana amb el número de referència 161/P/RTP/CV, segons estableix l'article 46 de la Llei 10/2000, de 12 de desembre, de Residus de la Comunitat Valenciana, i que haurà de figurar en els documents de control i seguiment i la resta de documentació que ho requerisca.
  
3.3 Altres residus
  
Els residus no perillosos s'hauran de lliurar a un gestor autoritzat per a aquesta activitat.
  
Pel que fa a la producció de residus sanitaris, caldrà ajustar-se al que disposa el Decret 240/1994, de 22 de novembre, pel qual s'aprova el Reglament regulador de la gestió dels residus sanitaris. El mencionat centre productiu queda inscrit en el Registre de residus sanitaris o veterinaris d'establiments, centres i serveis sanitaris i veterinaris de la Comunitat Valenciana amb el número de referència 46/10.012.
  
La gestió dels equips contaminats amb PCB haurà de dur-se a terme sempre dins d'allò que estableix el Reial Decret 1378/1999, de 27 d'agost, pel qual s'estableixen mesures per a l'eliminació i gestió dels policlorobifenils, policloroterfenils i aparells que els continguen, i el Decret 135/2002, de 27 d'agost, del Govern Valencià pel qual s'aprova el Pla de Descontaminació i Eliminació de PCB de la Comunitat Valenciana.
  
4. Sistemes i procediments per al tractament d'emissions i residus, amb especificació de la metodologia de mesurament, la freqüència i els procediments per a avaluar els mesuraments
  
4.1 Control d'emissions atmosfèriques
  
La periodicitat mínima de control de les emissions per OCA en les ensacadores serà la següent, segons el cabal emés:
  
Cabal Periodicitat
  
Q>10.000 Nm³/h Cada 2 anys
  
10.000 Nm³/h > Q Cada 3 anys
  
La periodicitat mínima de control de les emissions per OCA en la resta de focus serà anual.
  
Els punts de mostratge en les ximeneres han de complir amb els requisits de l'Ordre 18 d'octubre de 1976, sobre prevenció i correcció de la contaminació industrial de l'atmosfera.
  
El mostratge i anàlisi de tots els contaminants, com també els mètodes de mesurament de referència per a calibrar els sistemes automàtics de mesurament, es realitzaran d'acord amb normes nacionals, internacionals o altres mètodes alternatius que estiguen validats o acreditats, sempre que garantisquen l'obtenció de dades de qualitat científica equivalent. A la posada en funcionament de la instal·lació, es concretarà el mètode de mesurament per a cadascun dels paràmetres.
  
En la instal·lació de coincineració es realitzaran els mesuraments següents:
  
- Mesuraments continus de les substàncies següents: NOx, CO, partícules totals, COT, HCl i SO2.
  
- Almenys quatre mesuraments anuals de HF en compte de mesuraments continus, si s'utilitzen processos de tractament de gasos que permeten garantir que no se superen els valors límit d'emissió de HCl, o si es pot provar que les emissions de HF no poden superar els límits d'emissió fixats. Això no obstant, durant els 12 primers mesos de funcionament, es realitzarà un mesurament almenys cada dos mesos.
  
- Mesuraments continus dels següents paràmetres del procés: temperatura prop de la paret interna de la cambra de combustió, concentració d'oxigen, pressió i temperatura dels gasos de fuga.
  
- Almenys quatre mesuraments anuals de metalls pesants, dioxines i furans, si bé, durant els 12 primers mesos de funcionament, es realitzarà un mesurament almenys cada dos mesos. La freqüència dels mesuraments es reduirà de quatre vegades a l'any, a un mesurament a l'any en el cas de metalls pesants, i a dues vegades l'any en el cas de dioxines i furans, sempre que les emissions derivades de la coincineració siguen inferiors al 50 per cent dels valors límit d'emissió.
  
Almenys una vegada es verificaran adequadament el temps de permanència, la temperatura mínima i el contingut d'oxigen dels gasos de fuga quan es pose en funcionament la instal·lació d'incineració o coincineració i en les condicions més desfavorables de funcionament.
  
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000.
  
4.2 Control d'abocaments
  
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació a partir dels resultats de controls analítics realitzats d'acord amb els paràmetres que s'establisquen en el certificat d'acceptació i connexió d'abocament emés per l'Ajuntament o d'acord amb els procediments interns de control establits en el sistema de gestió ambiental de la fàbrica.
  
4.3 Control de residus
  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en al cas de no perillosos, després del qual han de ser lliurats a un gestor autoritzat. Aquest emmagatzemament temporal de residus perillosos haurà d'estar convenientment senyalitzat i es realitzarà en lloc cobert, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament haurà d'estar inclosa en el sistema general de protecció contra incendis de la indústria.
  
Per a l'emmagatzemament de residus líquids o que pel seu alt contingut líquid puguen generar abocaments, es comptarà amb cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, comporte un augment de la perillositat o en dificulte la gestió.
  
S'haurà de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós.
  
L'envasament i etiquetatge dels residus haurà de ser d'acord amb el que exposen els articles 13 i 14 del Reial Decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat, com també el nombre de document de control i seguiment utilitzat, si és el cas, i el gestor al qual es lliura el residu.
  
Lliurarà els residus perillosos a gestors que disposen de la corresponent autorització administrativa per a la gestió d'aquests residus. Es podran valorar internament (R1) aquells que complisquen els criteris d'acceptació d'acord amb la present autorització. Aquest fet es farà constar dins de la memòria anual de gestió de residus de la instal·lació.
  
Cada quatre anys s'haurà d'elaborar un Pla de prevenció i reducció de residus perillosos que es presentarà en la Direcció General de Qualitat Ambiental.
  
Anualment s'haurà emplenar la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta declaració s'haurà d'especificar l'origen i quantitat dels residus produïts, la destinació donada a cadascun i la llista dels que es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.
  
Així mateix, s'haurà d'emplenar la memòria anual de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta memòria s'especificarà l'origen i quantitat dels residus gestionats, característiques de l'emmagatzemament previ a la seua gestió, quantitat i naturalesa dels residus resultants del procés, com també les incidències rellevants que s'hagen pogut produir, tot això relatiu a l'any de la declaració.
  
4.4 Control de soroll
  
Respecte al nivell de sorolls transmesos a l'exterior haurà de complir-se el que estableix la Llei 7/2002, de 3 de desembre, de la Generalitat Valenciana, de Protecció contra la Contaminació Acústica.
  
En aquest sentit, es realitzarà un mesurament del soroll ambiental en l'entorn immediat de la parcel·la de l'activitat per un organisme acreditat almenys cada cinc anys, d'acord amb l'article 37 d'aquesta llei. El primer mesurament, de tota la planta, haurà de realitzar-se després de la posada en marxa de les unitats incloses en aquesta autorització.
  
5. Mesures que s'han d'adoptar en situacions diferents de les normals que puguen afectar el medi ambient
  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.
  
Així mateix, quan es determine el cessament d'alguna de les unitats, s'hauran desmantellar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar aquesta activitat i no es produïsca cap dany sobre el sòl i el seu entorn.
  
6. Declaració d'impacte ambiental
  
Es compliran les condicions establides en la declaració d'impacte ambiental emesa per la Direcció General de Gestió del Medi Natural de data 31 d'agost del 2004, que s'adjunta en l'annex II de la present resolució.
  
7. Altres condicions
  
En allò no indicat anteriorment, la instal·lació haurà d'adequar-se al que estableix el Reial Decret 653/2003, de 30 de maig, sobre incineració de residus.
  
Caldrà ajustar-se al que disposa el Reial Decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi.
  
Abans del 31 de desembre del 2005 haurà d'aconseguir els objectius de prevenció, reducció i control de la contaminació establits en l'annex 3 del Conveni de col·laboració, de 8 de maig del 2003, entre la Generalitat Valenciana a través de la Conselleria de Medi Ambient i les empreses Cemex Espanya, SA i Lafarge Asland, SA. en relació amb les condicions en matèria de deducció per inversions destinades a la protecció del medi ambient i col·laboració en matèria de prevenció i control integrat de la contaminació.
  
Haurà de complir amb el que disposa la Llei 11/1997, d'envasos i residus d'envasos i el Reial Decret 782/1998, de 30 d'abril, pel qual es desenvolupa el reglament per al desenvolupament de l'esmentada llei.
  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.
  
Es compliran totes les disposicions aplicables per a garantir la seguretat, la salut de les persones i el medi ambient.
  
Es comprovarà en el control inicial que s'han realitzat les mesures previstes en el projecte.
  
Segon
  
L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans de tal termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.
  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.
  
Tercer
  
En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, presentant-se prèviament un certificat, emés per un tècnic competent i visada, en la que s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisi i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.
  
Quart
  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental de la Conselleria de Territori i Habitatge.
  
Cinqué
  
L'administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.
  
Sisé
  
El titular de les instal·lacions objecte de la present resolució, a més de les obligacions que amb caràcter general estableix la Llei 16/2002, haurà de:
  
- Complir les obligacions de control i subministrament d'informació previstes per la legislació sectorial aplicable i per la pròpia autorització ambiental integrada.
  
- Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la titularitat o qualsevol incident o accident que puga afectar el medi ambient.
  
- Prestar l'assistència i col·laboració necessàries als que realitzen les actuacions de vigilància, inspecció i control.
  
Seté
  
Constitueix requisit necessari per a l'exercici de l'activitat de gestió de residus perillosos, la presentació de la següent documentació davant de la Direcció General de Qualitat Ambiental de la Conselleria de Territori i Habitatge, que haurà de ser acceptada documentalment:
  
- Carta de pagament acreditativa d'una fiança estimada de 65.728,30 euros, import del 5 per 100 del pressupost de les obres projectades per a les instal·lacions de gestió de residus perillosos, constituïda en qualsevol de les formes establides en l'article 28 del Reial Decret 833/1988, de 20 de juliol, davant de la Direcció Territorial d'Economia, Hisenda i Ocupació, a fi de respondre del compliment de totes les obligacions que, davant de l'administració, es deriven de l'exercici de les operacions de gestió de residus perillosos, d'acord amb l'article 27 de l'esmentat reial decret.
  
- Pòlissa acreditativa de la subscripció d'una assegurança de responsabilitat civil en els termes de l'article 6 del Reial Decret 833/1988, de 20 de juliol, amb un capital mínim assegurat de 3.000.000,00 euros. Juntament amb la pòlissa de l'assegurança de responsabilitat civil, figurarà un certificat de la companyia asseguradora que acredite per a les operacions de gestió de residus perillosos, la constitució de l'assegurança en el capital mínim indicat.
  
Vuité
  
En tot allò no especificat en aquesta resolució, caldrà ajustar-se a totes i cadascuna de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.
  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 17 de desembre de 2004.- El director de Qualitat Ambiental: Jorge Lamparero Lázaro.
  
ANNEX I
  
Descripció del projecte
  
La fàbrica de Sagunt de Lafarge Asland, SA, disposa actualment de dues línies de fabricació, una de ciment blanc (forn línia II de 425 t clínquer/dia) i una altra de ciment gris (forn línia III de 3.500 t clínquer/dia), amb una capacitat de producció de 300.000 tones/any de ciment blanc i 1.950.000 tones/any de ciment gris, respectivament.
  
El sistema de les dues línies existents en la fàbrica de Sagunt és un procés via seca amb intercanviador de calor de quatre etapes, la relació del qual longitud/diàmetre és 15:1 en la línia II i 16:1 en la línia III. El procés de producció de ciment es divideix en les fases següents:
  
- Extracció, trituració i transport de matèries primeres.
  
- Prehomogeneïtzació de cru.
  
- Mòlta de cru i homogeneïtzació.
  
- Mòlta i emmagatzemament de combustibles.
  
- Torre d'intercanviador.
  
- Forn i refrigeradors de satèl·lit.
  
- Emmagatzemament de clínquer.
  
- Mòlta de ciment.
  
Magatzematge i expedició de ciment.
  
L'autorització ambiental integrada comprén tant les instal·lacions ja existents de fabricació de ciment, com les noves instal·lacions i millores ambientals consistents en:
  
- Utilització de combustibles i materials de substitució.
  
Reciclatge de matèries primeres de substitució
  
Per a l'ús de matèries primeres de substitució s'utilitzaran les instal·lacions emprades actualment per a la manipulació de la resta de matèries primeres.
  
La capacitat màxima anual prevista per al consum de matèries primeres inorgàniques de substitució en el cru és de 115.000 tones i en el ciment és de 350.000 tones.
  
Ús de combustibles sòlids de substitució
  
Per a l'ús de combustibles alternatius sòlids s'utilitzaran les instal·lacions existents per a la dosificació del combustible habitual (coc) i consum de farines càrnies.
  
Ús de combustibles líquids de substitució
  
Aquests combustibles se sotmetran a una agrupació i un condicionament previ en centres de transferència autoritzats, classificant-se en combustibles d'alt poder calorífic (APC: es tracta de líquids residuals de poder calorífic inferior, major de 2500 kcal/kg) i de baix poder calorífic (BPC: es tracta de líquids residuals de poder calorífic situat entre 750 i 2.500 kcal/kg).
  
En el cas de residus procedents de processos de gran producció i que siguen, per tant, més continus i homogenis i no requerisquen d'agrupació i condicionament, podran venir directament des del productor sense passar prèviament per un centre de transferència.
  
Per a l'emmagatzemament d'aquests líquids s'han dissenyat 3 tancs d'emmagatzemament en cubeta: 2 tancs de 250 m³ de capacitat unitària per als líquids APC, i 1 tanc de 250 m³ de capacitat unitària per als líquids BPC.
  
- Tancament d'emmagatzemament de clínquer blanc (sitja).
  
A fi de minimitzar l'emissió de partícules fugitives en la fàbrica com a conseqüència de l'emmagatzemament de clínquer blanc, es projecta la construcció d'un sitja de clínquer totalment tancat, a la qual arribarà el clínquer a través d'elements de transport totalment tancats, amb equips de desempolsament en els punts de transferència.
  
- Renovació de filtre de la línia II.
  
El forn de la línia II és un forn Humboldt, que disposa per al desempolsament de dos electrofiltres Humboldt en paral·lel, i cadascun tracta el 50% del cabal del forn. Es van a transformar els actuals filtres per filtres híbrids, consistents en equips que combinen els avantatges d'un electrofiltre amb les d'un filtre de mànegues.
  
- Instal·lació d'analitzadors de gasos en continu en la línia II.
  
- Inversions en insonorització d'equips.
  
ANNEX II
  
Condicionat de la declaració d'impacte ambiental
  
1. Per la seua ubicació i temps que exerceix les activitats de fabricació de ciments, es considera que en matèria d'emissions atmosfèriques, soroll, abocament d'aigües residuals i generació de residus, serà suficient el compliment de la legalitat vigent o, si és el cas, l'adopció de les millors tecnologies disponibles i els valors límit d'emissió especificats en el Decret 40/2004, de 5 de març, del Consell de la Generalitat, pel qual es desenvolupa el règim de prevenció i control integrats de la contaminació a la Comunitat Valenciana.
  
2. Altres condicionants de caràcter ambiental derivats del PGOU del municipi.
  
3. Respecte a l'afecció que sobre els recursos naturals comporten les activitats extractives necessàries per a obtenir les matèries primeres que posteriorment s'utilitzaran en la planta de Sagunt de Lafarge Asland, SA, d'acord amb l'article 12 de la Llei 16/2002 hauran de ser valoritzades juntament amb la resta de recursos naturals, matèries primeres i auxiliars. En tot cas, les diverses pedreres de què es nodrisca la planta objecte d'avaluació d'impacte ambiental, hauran de complir els condicionants de les respectives declaracions d'impacte ambiental, com també les mesures protectores previstes en els respectius estudis d'impacte ambiental.